* **l**

**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2020.gada 30.aprīlī Nr.163**

(protokols Nr.9, 6.p.)

**Par grozījumiem “Pedagogu metodisko izstrādņu skates nolikumā”**

Pamatojoties uz Ministru kabineta 2020.gada 12.marta rīkojumu Nr.103 “Par ārkārtējās situācijas izsludināšanu” un nodrošinot Madonas novada pašvaldības domes priekšsēdētāja 13.03.2020. rīkojuma Nr. MNP/1.1.3./20/9 “Par COVID-19 infekcijas izplatīšanās novēršanas pasākumiem” izpildi, ir atcelta 16.03.2020. plānotā Metodiskā konference, kas saskaņā ar Madonas novada pašvaldības domes 20.11.2019. apstiprināto “Pedagogu metodisko izstrādņu skates nolikumu” ir metodisko izstrādņu skates noslēguma posms, kurā tiek prezentētas desmit labākās metodiskās izstrādnes, novērtējot pedagogu prezentācijas prasmes, kā arī apbalvoti labāko metodisko izstrādņu autori. Ņemot vērā iepriekš minēto, nepieciešams izdarīt grozījumus “Pedagogu metodisko izstrādņu skates nolikumā”, lai noteiktu metodisko izstrādņu skates uzvarētājus.

Noklausījusies sniegto informāciju, **atklāti balsojot:** **PAR – 16** (Agris Lungevičs, Zigfrīds Gora, Ivars Miķelsons, Andrejs Ceļapīters, Andris Dombrovskis, Antra Gotlaufa, Artūrs Grandāns, Gunārs Ikaunieks, Valda Kļaviņa, Valentīns Rakstiņš, Andris Sakne, Rihards Saulītis, Inese Strode, Aleksandrs Šrubs, Gatis Teilis, Kaspars Udrass), **PRET – NAV**, **ATTURAS – NAV,** Madonas novada pašvaldības dome **NOLEMJ:**

1. Apstiprināt šādus grozījumus 20.11.2019. Madonas novada pašvaldības domes sēdē (lēmums Nr.568; protokols Nr.22, 36.p.) apstiprinātajā “Pedagogu metodisko izstrādņu skates nolikumā”:

1.1.Izteikt nolikuma 5.punktu šādā redakcijā:

“Norise: 2019.gada novembris - 2020.gada maijs.”;

* 1. Svītrot nolikuma 8.5., 8.6., 8.7.punktu;
	2. Svītrot nolikuma 10.3. punktā vārdus: “kā arī noslēguma Metodiskajā konferencē”;
	3. Svītrot nolikuma 10.4., 10.10.punktu;
	4. Papildināt nolikumu ar 10.11.punktu šādā redakcijā:

“Metodisko izstrādņu skates uzvarētāji tiek noteikti, pamatojoties uz Madonas novada pašvaldības Izglītības nodaļas izveidotās un novada pašvaldības domes priekšsēdētāja apstiprinātās komisijas 2. posma vērtējuma rezultātiem.”

Domes priekšsēdētājs A.Lungevičs

*S.Jansone 29197541*